ཅས་པའི་སྔགས་བཟླས་ན་འགྲུབ་པར་འགྱུར་རོ། །གསུམ་པ་ནི། བྲི་བའི་གཞི་
ནི་གྲོ་གའམ། རས་སམ། ཤིང་ཤུན་ལ། སྣག་ཚ་ནི་སྐྱེས་པ་བསྲུང་བ་ལ་གུར་
539-

ས་སྐྱ་བཀའ་འབུམ། ཟུར་རྒྱན་གླེགས་བམ་བཞི་པ།
གུམ་དང༌། བུད་མེད་བསྲུང་བ་ལ་གི་ཝང་ངམ། ཡང་ན་ཞི་བ་ལ་ཙནྡན་དཀར་
པོ། རྒྱས་པ་ལ་གུར་གུམ་མམ་གི་ཝང་། དབང་ལ་སྲིན་ལག་གི་ཁྲག་གམ། རྒྱ་
སྐྱེགས། དྲག་པོ་ལ་དུག་དང༌། ཁྲག་དང༌། སྐྱེ་ཚེ་ལ་སོགས་པ་རྣམས་ཀྱིས་
བྲིའོ། ། །དབྱིབས་ནི་རྩིབས་བཅུ་པ་ལྟེ་བ་མུ་ཁྱུད་དང་བཅས་པའི། ལྟེ་བ་ལ་ཉེ་
སྙིང་། རྩིབས་བཅུ་ལ་སྙིང་པོའི་སྔགས་ཚན་པ་བཅུ་རུ་བགོས་ལ་བྲི། མུ་ཁྱུད་
ལ་རྩ་སྔགས་བྲི་སྟེ། སྔགས་ཐམས་ཅད་ལ་ཆེ་གེ་མོ་ལ་རཀྵ་ཀུ་རུ་དང་། ཤཱནྟིཾ་
ཀུ་རུ་ལ་སོགས་པའི་སྤེལ་ཚིག་དང་བཅས་པ་བྲི། རབ་གནས་གཞན་དང་མཐུན་
པར་བྱས་ལ། བསྲུང་བ་དང༌། ཞི་བ་ལ་ནི་ལུས་ལ་བཅངས་པས་འགྲུབ་པར་
འགྱུར་རོ། །རྒྱས་པ་ལ་ནི་གཙུག་ལག་ཁང་དུ་མཆོད་པ་རྒྱ་ཆེན་པོས་མཆོད་པ་
དང་། དབང་ལ་ནི་ཟ་མ་ཏོག་ལ་སོགས་པའི་ནང་དུ་མར་དང་སྦྲང་རྩིའི་དབུས་
སུ་གཞག་པར་བྱ་བ་དང་། མངོན་སྤྱོད་ལ་ནི་མཆོད་རྟེན་ལ་སོགས་པའི་འོག་ཏུ་
མནན་པ་བྱས་པས་འགྲུབ་པར་འགྱུར་རོ། །བཞི་པ་སྦྱིན་སྲེག་གིས་ལས་བསྒྲུབ་པ་
ལ། ཐབས་ཀྱི་དབྱིབས་ནི། ཞི་བ་ལ་ཟླུམ་པོ། རྒྱས་པ་ལ་གྲུ་བཞི། དབང་
།
ལ་ཟླ་གམ། དྲག་པོ་ལ་གྲུ་གསུམ་མོ། །ཚད་ནི། བྲུས་པའམ། བྲིས་པ་གང་
ལྟར་ཡང་རུང་སྟེ། ཞི་བའི་རྒྱར་ཁྲུ་གང༌། ཟབས་སུ་ཁྲུ་ཕྱེད། རྒྱས་པའི་རྒྱར་ཁྲུ་
དོ། ཟབས་སུ་ཁྲུ་གང༌། དབང་གི་ཚད་ཞི་བ་དང་མཐུན། དྲག་པོ་ལ་རྒྱར་སོར་
ཉི་ཤུ། ཟབས་སུ་སོར་བཅུའོ། ཁ་དོག་ནི། ཞི་བ་ལ་དཀར། རྒྱས་པ་ལ་སེར།
དབང་ལ་དམར། དྲག་པོ་ལ་ནག་པོ་བྱུག་པར་བྱའོ། ཁ་སྒྱེར་ནི། ཞི་བ་ལ་སོར་
བཞི་ཕྱིར་བསྐྱེད་ཅིང་། དཔངས་སུ་ཡང་སོར་བཞིའོ། །རྒྱས་པ་ལ་སོར་བརྒྱད་
དང་། དབང་ལ་སོར་བཞི་དང་། དྲག་པོ་ལ་སོར་གསུམ་མོ། །དེར་ལས་སོ་སོ་
དང་མཐུན་པའི་བུད་ཤིང་བརྩིག་གོ། །གཡས་གཡོན་དུ་བསྲེག་རྫས་དང༌། མཆོད་
ལ།
540

བདུན་པ། རྗེ་བཙུན་གོང་མ་རྣམ་ལྔའི་གསུང་རྒྱུན་ ཟིན་བྲིས་ཀྱི་སྐོར།
རྫས་བཤམ། དེ་ནས་བདག་རང་ལྷའི་རྣལ་འབྱོར་རྫོགས་པར་བསྒོམས་ལ་བཟླས་
པ་ཅུང་ཟད་བྱ། ཐབ་ཏུ་མེ་སྦར་ཏེ་ཉེ་སྙིང་ཟློས་ཤིང་བདུད་རྩིའམ་དྲི་ཆུས་གཏོར་
ལ་ཐབ་དང་ཡོ་བྱད་བསང་། སྭ་བྷཱ་བས་ཐབ་ཁུང་དང་ཡོ་བྱད་སྟོང་པར་བསམས་
ལ། སྟོང་པའི་ངང་ལས་ཧཱུཾ་ལས་བྱུང་བའི་ཐབ་ལས་དང་མཐུན་པར་བསྐྱེད།
ཐབ་ཀྱི་དབུས་སུ་རཾ་ལས་བགྲང་ཕྲེང་རཾ་གྱིས་མཚན་པ་ལས་མེ་ལྷ་སྐུ་མདོག་
དམར་པོ་ཞལ་གཅིག་ཕྱག་གཉིས་པ་ར་སྐྱེས་ལ་ཞོན་པ། གཡས་བགྲང་ཕྲེང་
དང་གཡོན་སྤྱི་བླུགས་འཛིན་པར་བསྐྱེད་ལ། སྐུ་གསུང་ཐུགས་བྱིན་གྱིས་བརླབ།
ཤར་ལྷོ་ནས་མེ་ལྷ་ཡེ་ཤེས་པ་སྤྱན་དྲངས་ལ་གཉིས་སུ་མེད་པར་བསྟིམ། དབང་
བསྐུར་ནས་ཞི་བ་ལ་རྣམ་སྣང༌། རྒྱས་པ་ལ་རིན་འབྱུང་། དབང་ལ་འོད་དཔག་
མེད། དྲག་པོ་ལ་མི་བསྐྱོད་པས་དབུར་བརྒྱན་པར་བསམ། དེ་ནས་བསྲེག་རྫས་
ཅི་རིགས་པ་ཕུལ་ཏེ། མཆོད་པས་མཆོད་ནས། མེ་ལྷ་འབར་བའི་རྣམ་པར་ཐིམ་
པར་བསམས་ལ། ཐབ་ཀྱི་དབུས་སུ་སྐད་ཅིག་གིས་བཅོམ་ལྡན་འདས་འཁོར་དང་
བཅས་པ་ཡན་ལག་བཞི་རྫོགས་སུ་བསྐྱེད་དེ། མཆོད་པས་མཆོད་ལ། ཉེ་སྙིང་
དང་བསྲེག་རྫས་སོ་སོའི་སྔགས་ཀྱི་མཇུག་ཏུ་ཤཱནྟིཾ་ཀུ་རུ་ལ་སོགས་པ་ལས་ཀྱི་སྔགས་
སྤེལ་ཏེ། མར་དང་ཡམ་ཤིང་སྔོན་དུ་འགྲོ་བའི་བསྲེས་རྫས་རྣམས་བརྒྱ་རྩ་བརྒྱད་ལ་
སོགས་པར་དབུལ་ཏེ། དེའང་གཙོ་བོར་ཞི་བ་ལ་ཏིལ། རྒྱས་པ་ལ་ཞོ། དབང་ལ་
ཨུཏྤལ་དམར་པོ། དྲག་པོ་ལ་ཁྲག་དང་། དུག་དང༌། ཡུངས་ནག་དང༌། ཚེར་
མ་ལ་སོགས་པ་བསྲེག ། མཆོད་པས་མཆོད་ལ། ཡི་གེ་བརྒྱ་པས་ལྷག་ཆད་ཁ་
བསྐང་། བཟོད་པར་གསོལ་ཞིང་འདོད་པའི་དོན་ལ་གསོལ་བ་བཏབ་ནས་སྤྱན་
དྲངས་པ་གཤེགས། བསྐྱེད་པ་བདག་ལ་བསྡུ། དེ་ནས་ཡང་འཇིག་རྟེན་པའི་མེ་
ལྷ་སྐད་ཅིག་གིས་བསྐྱེད་ལ། ལྷའི་སྔགས། ཨོཾ་ཨནྣ་ཡེ་སྭཱ་ཧཱ་ཞེས་པ་དང༌། རྫས་
541
—

ས་སྐྱ་བཀའ་འབུམ། ཟུར་རྒྱན་གླེགས་བམ་བཞི་པ།
སོ་སོའི་སྔགས་དང་། ལས་ཀྱི་སྔགས་གསུམ་སྤེལ་བས་བསྲེག་རྫས་ཀྱི་ལྷག་མ་རྣམས་
ཕུལ་ལ། ཆོ་ག་ལྷག་ཆད་ཁ་བསྐང་། བཟོད་པར་གསོལ་ཞིང་། འདོད་པའི་
དོན་ལ་གསོལ་བ་བཏབ་ལ། ཡེ་ཤེས་པ་གཤེགས། བསྐྱེད་པ་བདག་ལ་བསྡུ། མེ་
ཤི་བ་དང་ཐལ་བ་བསྡུས་ལ་ལས་ཀྱི་རྗེས་མི་མངོན་པར་བྱའོ། །སྦྱིན་སྲེག་གི་ཆོ་ག་
རྒྱས་པར་ནི་གཞན་དུ་ཤེས་པར་བྱའོ། །
སྤྱི་དོན་གསུམ་པ་དེ་དག་ཐམས་ཅད་ཀྱི་ཐུན་མོང་དུ་གྱུར་པ་གཏོར་མའི་ཆོ་ག་
ནི། བཅོམ་ལྡན་འདས་འཁོར་དང་བཅས་པ་ལ་འབུལ་ན། ཀྱེའི་རྡོ་རྗེ་ལ་སོགས་
པ་རྣལ་འབྱོར་ཆེན་པོའི་རྒྱུད་གང་ཡང་རུང་བ་ནས་བཤད་པའི་ཆོ་གས་རྫས་བྱིན་
གྱིས་བརླབ། སྙིང་གའི་ཧཱུཾ་གི་འོད་ཀྱིས་བཅོམ་ལྡན་འདས་འཁོར་དང་བཅས་པ་
མདུན་གྱི་ནམ་མཁར་བསྐྱེད། དེ་ལ་ཡེ་ཤེས་པ་སྤྱན་དྲངས་ཏེ་གཉིས་སུ་མེད་པར་
བྱས་ལ། རྩ་སྔགས། སྙིང་པོ། ཉེ་སྙིང་གསུམ་ལན་གསུམ་གྱིས་ཕུལ་ལ། མེ་
ཏོག་ལ་སོགས་པས་མཆོད་དེ། ཡེ་ཤེས་པ་གཤེགས་སུ་གསོལ་ལ། བསྐྱེད་པ་མི་
དམིགས་པར་བྱའོ། །འཇིག་རྟེན་པ་རྣམས་ལ་ནི་དཔུང་བཟང་ནས་བཤད་པའི་ཆོ་
གས་སྦྱིན་པར་བྱའོ་ཞེས་གསུང་ངོ༌། །
སྤྱི་དོན་བཞི་པ་བུམ་པའི་ཆོ་ག་ནི། བུམ་པ་མཚན་ཉིད་དང་ལྡན་པ་
ལེགས་པར་བཀྲུས་ལ། རས་ལ་སོགས་པ་གཙང་མས་མགུལ་པ་ལེགས་པར་
བཅིང་། བཅུད་ཐམས་ཅད་དམ། ཅི་རྙེད་པ་བཅུག་ལ། ཆུ་གཙང་མས་བཀང་
སྟེ། ཤིང་ལོ་རློན་པས་ཁ་བརྒྱན་ལ། མཎྜལ་ལ་སོགས་པའི་གཞིའི་སྟེགས་ལ་བཞག་
ལ། དེའི་སྟེང་དུ་དུང་ཆོས་སུ་དྲི་ཞིམ་པོའི་ཆུ་བླུགས་ལ་བཞག་སྟེ། དེའི་སྟེང་དུ་
རྡོ་རྗེ་ལ་གཟུངས་ཐག་བཏགས་ཏེ་གཞག་གོ། །དེ་ནས་བདག་རང་ལྷའི་རྣལ་འབྱོར་
རྫོགས་པར་བསྒོམས་ལ། སྭ་བྷཱ་ཝའི་སྔགས་ཀྱིས་བུམ་པ་སྟོང་པར་བསྒོམ། སྟོང་
542

བདུན་པ། རྗེ་བཙུན་གོང་མ་རྣམ་ལྔའི་གསུང་རྒྱུན་ ཟིན་བྲིས་ཀྱི་སྐོར།
」
པའི་ངང་ལས་པཾ་ལས་པདྨ་དང་ཨ་ལས་ཟླ་བའི་སྟེང་དུ། བྷཾ་ལས་རིན་པོ་ཆེའི་བུམ་
པ་ལྟོ་བ་ཡངས་པ། མཆུ་འཕྱང་བ། མགྲིན་པ་ཕྲ་བ། མཚན་ཉིད་དང་ལྡན་
པར་བསྐྱེད་དེ། དེའི་ནང་དུ་སྐད་ཅིག་གིས་བཅོམ་ལྡན་འདས་ལྷ་བདུན་ཅུ་རྩ་ལྔ་
ཡན་ལག་བཞི་རྫོགས་སུ་བསྐྱེད་ལ། ཐོག་མར་གླེང་གཞི་ནས་བརྩམས་ཏེ་ལག་ན་
རྡོ་རྗེས་རབ་ཏུ་སྨྲས་སོ། །ཡན་ཆད་ལན་གཅིག་བརྗོད་ལ། གཟུངས་ཐག་ནས་
བཟུང་སྟེ་སྔགས་ཐམས་ཅད་རྫོགས་པར་ཟློས་ན་ཉེར་གཅིག་གམ། སྙིང་པོའམ་
ཉེ་སྙིང་འབའ་ཞིག་ཟློས་ན་བརྒྱ་རྩ་བརྒྱད་དེ། བདག་གི་ཐུགས་ཀའི་ཧཱུཾ་ལས་འོད་
བྱུང་སྟེ། གཟུངས་ཐག་ལ་འཁྲིལ་ཏེ་སོང་བས་བུམ་པའི་ནང་གི་ལྷ་ལ་འོད་ཕོག་
པས། ལྷ་ཐམས་ཅད་དམར་ལམ་ལམ་སོང་ནས་བདག་གི་དབང་དུ་འདུས་པར་
བསམ། ཡང་ན་ལྷ་རྣམས་ཀྱི་སྐུ་ལས་འོད་བྱུང་སྟེ། བདག་གི་ལུས་ལ་ཕོག་པས་
བདག་གི་རྒྱུད་བྱིན་གྱིས་བརླབས་པར་བསམ་ཞིང་བཟླས་ལ། བཟླས་པའི་མཐར་
དུང་ཆོས་ཀྱི་ཆུ་བུམ་པར་བླུགས་པས་ལྷ་ཐམས་ཅད་འོད་དུ་ཞུ་བར་བསམ་མོ། །དེ་
ནས། སྡིག་པ་ཐམས་ཅད་བྱང་བྱས་ནས། །ཞེས་པ་ནས། སྡིག་པ་ཀུན་ལས་རྣམ་
པར་ཐར། །ཞེས་པ་ཡན་ཆད་ལན་གཅིག་བརྗོད་ལ། བུམ་པའི་ཆུ་དེས་གཏོར་བ་
དང་། བླུད་པ་དང༌། གདོང་བཀྲུ་བའི་སྒོ་ནས་གཞན་ལ་ཕན་གདགས་པར་བྱ་
སྟེ། ཞི་བ་ལ་སོགས་པ་ལས་གང་ལའང་སྦྱར་རུང་ངོ༌། །དེ་ལྟར་དེ་དག་རྒྱུད་སྡེ་
འོག་མ་གསུམ་པོ་དང་མཐུན་པར་སྒྲུབ་ན། བསྒོམ་བཟླས་བྱེད་པའི་ཚེ་བདག་ལྷར་
མི་བསྐྱེད་པར་མདུན་དུ་ལྷ་བསྐྱེད་ནས། དེ་ལ་གསོལ་བ་འདེབས་པའི་ཚུལ་གྱིས་
སྔགས་ཟློས་པ་དང༌། སྦྱིན་སྲེག་དང་བུམ་པའི་བཟླས་པའི་སྔོན་དུའང་། བདག་
ལྷའི་རྣལ་འབྱོར་མི་སྒོམ་པ་ནི་བྱ་བའི་རྒྱུད་ཀྱི་ལུགས་སོ། །བདག་ཀྱང་ལྷར་བསྒོམ་
ཞིང་མདུན་དུའང་ལྷ་བསྐྱེད་པ་ནི་སྤྱོད་པའི་རྒྱུད་ཀྱི་ལུགས་སོ། །བདག་ལྷར་བསྐྱེད་
- 543

ས་སྐྱ་བཀའ་འབུམ། ཟུར་རྒྱན་གླེགས་བམ་བཞི་པ།
པ་ལ་ཡེ་ཤེས་པ་བཅུག་སྟེ་བཟླས་བརྗོད་ཀྱི་མཐར་ཡེ་ཤེས་སེམས་དཔའ་མདུན་དུ་
བཏོན་ནས་བཟོད་པར་གསོལ་ཏེ། གཤེགས་སུ་གསོལ་བ་ནི་རྣལ་འབྱོར་གྱི་རྒྱུད་
ཀྱི་ལུགས་སོ། ཁྱད་པར་བུམ་པའི་ཆོ་གའི་ཚེ། བྱ་སྤྱོད་གཉིས་ཀྱི་ལུགས་ཀྱིས་བུམ་
པའི་སྟེང་དུ་ལྷ་བསྐྱེད་ནས། ལྷའི་སྐུ་ལས་བདུད་རྩིའི་རྒྱུན་བུམ་པའི་ནང་དུ་འཛག་
པར་བསྒོམ་པ་ཡིན་ལ། རྣལ་འབྱོར་དང་རྣལ་འབྱོར་ཆེན་པོ་གཉིས་ཀྱི་ལུགས་ཀྱིས་
སྔ་མ་ལྟར་བུམ་པའི་ནང་དུ་ལྷ་བསྐྱེད་པ་ཡིན་ནོ། །རྒྱུད་སྡེ་འོག་མ་གསུམ་གྱི་ལུགས་
ལ་གཏོར་མ་དཔུང་བཟང་ནས་བཤད་པའི་ཆོ་ག་ཁོ་ནས་སོ། །ཉམས་སུ་བླང་བའི་
ཆོ་ག་ཐམས་ཅད་བསྟན་ཟིན་ཏོ། །
ད་ནི་དེ་དག་རྒྱུད་ཀྱི་གཞུང་དང་ཅི་རིགས་པར་སྦྱར་བ་ལས། ཐོག་མར་
བསྒོམ་བཟླས་བྱ་བའི་གཞུང་ནི། འདི་སྐད་ཅེས་བྱ་བ་ནི་རྒྱ་གར་གྱི་སྒྲ་ལས། ཨེ་
ཝཾ་ཞེས་པ་ཡིན་ལ། ཝཾ་གྱིས་ཐབས་ཀྱིས་བསྲུང་བ་བསྟན་ཏེ། ཨེས་ཤེས་རབ་
ཀྱིས་བསྲུང་བའོ། །སྟོང་པའི་ངང་ལས་སྲུང་འཁོར་གྱི་དབུས་སུ་གཙོ་བོ་བསྐྱེད་
པ་ནི། བདག་གིས་ཐོས་པའི་དུས་གཅིག་ན་བཅོམ་ལྡན་འདས་རྡོ་རྗེ་ལ་བཞུགས་
ཏེ། ཞེས་པའོ། །གཙོ་བོའི་ཐུགས་ཀར་ཧཱུྃ་ལས་རྡོ་རྗེ་ཧཱུྃ་གིས་མཚན་པར་བསྒོམ་པ་
ནི། རྡོ་རྗེའི་ཏིང་ངེ་འཛིན་ལ་སྙོམས་པར་ཞུགས་ཏེ། ཞེས་པའོ། །ཧཱུཾ་ལས་འོད་
བྱུང་བས་སངས་རྒྱས་དང་བྱང་ཆུབ་སེམས་དཔའ་དཔག་ཏུ་མེད་པ་སྤྱན་དྲངས་ཏེ།
ལུས་རྡོ་རྗེར་བྱིན་གྱིས་བརླབ་པ་ནི། སངས་རྒྱས་ཀྱི་མཐུས་ལག་ན་རྡོ་རྗེས་ལུས་
ཐམས་ཅད་རྡོ་རྗེར་བྱིན་གྱིས་བརླབས་ནས། ཞེས་པ་དང་། དེ་ནས་ལག་ན་རྡོ་
རྗེས་སངས་རྒྱས་ཐམས་ཅད་ཀྱི་མཐུ་དང༌། ཞེས་པ་ལ་སོགས་པའོ། །གཙོ་བོའི་
ཐུགས་ཀ་ནས་འཁོར་སྤྲུལ་པ་སྤྱིར་བསྟན་པ་ནི། རྡོ་རྗེ་ཁྲོ་བོ་ལས་བྱུང་བ། །ཞེས་
པའོ། །བྱེ་བྲག་ཏུ་ཁྲོ་བོ་བཅུ་བརྗོད་པའི་རྐྱེན་གྱིས་བསྐྱེད་པ་ནི། རྡོ་རྗེ་སྙིང་པོས་
544
—-

བདུན་པ། རྗེ་བཙུན་གོང་མ་རྣམ་ལྔའི་གསུང་རྒྱུན་ ཟིན་བྲིས་ཀྱི་སྐོར།
ཥ་
རབ་ཏུ་སྨྲས་ཏེ། ཞེས་པ་སྟེ། ཧཱུཾ་བཅུ་སྨྲས་པའོ། །དེ་ལས་ཕྱོགས་མཚམས་སུ་ཁྲོ་
བོ་བཅུ་བསྐྱེད་པ་དངོས་ནི། མི་ཆོད་པ། ལ་སོགས་པའི་ཚིག་བཅུ་དང་། རིག་
སྔགས་ཐམས་ཅད་གནོན་པར་བྱེད་པ། ལ་སོགས་པ་ཚིག་བཅུའོ། །དེ་ལྟར་ལྷ་
བསྐྱེད་ནས་འོག་ནས་འབྱུང་བའི་སྔགས་བཟླས་པ་ཡན་ཆད་ནི་བསྙེན་སྒྲུབ་ཀྱི་གཞུང་
ངོ་། །གཉིས་པ་ལས་ལ་སྦྱར་བ་ལ། ཡན་ལག་གི་ལས་དང་། རྩ་བའི་ལས་གཉིས་
ལས། དང་པོ་ནི། ཡང་མི་ཆོད་པ། ཞེས་པ་ནས། སེམས་ཅན་ཐམས་ཅད་
སྲུང་བར་བྱེད་པ། ཞེས་པ་ཡན་ཆད་དེ། དེ་ལྟར་ན་མི་ཆོད་པ་ལ་སོགས་པ་དེ་
དག་ལས་སྦྱོར་གྱི་གཞུང་དུ་མཛད་དོ། །རྗེ་བཙུན་གྱི་ཞལ་སྔ་ནས། མི་ཆོད་པའི་
དོན་ནི་རིག་སྔགས་ཐམས་ཅད་གནོན་པའོ། །མི་ཤིགས་པ་ནི་རིག་སྔགས་ཀྱི་ལས་
ཐམས་ཅད་བྱེད་དུ་འཇུག་པའོ། །བདེན་པ་ནི་མ་གྲུབ་པ་རྣམས་གྲུབ་པར་བྱེད་
པའོ། །སྲ་བ་ནི་གྲུབ་པ་རྣམས་ཆུད་མི་ཟ་བར་བྱེད་པའོ། །བརྟན་པ་ནི་ཐམས་
ཅད་བརླག་པར་བྱེད་པའོ། །ཐམས་ཅད་དུ་ཐོགས་པ་མེད་པ་ནི་འབྱུང་པོ་ཐམས་
ཅད་འགུགས་པར་བྱེད་པའོ། །ཐམས་ཅད་དུ་མ་ཕམ་པ་ནི་ཐམས་ཅད་སྲུང་བར་
བྱེད་པའོ། །སེམས་ཅན་ཐམས་ཅད་སྐྲག་པར་བྱེད་པ་ནི་གདོན་ཐམས་ཅད་ལས་
ཐར་བར་བྱེད་པའོ། །སེམས་ཅན་ཐམས་ཅད་འཇིལ་བར་བྱེད་པ་ནི་ལས་ཐམས་
ཅད་འཇོམས་པ་ཉིད་དོ། །རིག་སྔགས་ཐམས་ཅད་གཅོད་པར་བྱེད་པ་ནི་གཞན་གྱི་
ལས་ཐམས་ཅད་འཇིག་པའོ། །ཞེས་ཀྱང་གསུང་ངོ༌། །རྩ་བའི་ལས་ཞི་བ། རྒྱས་
པ་ཞེས་པ་ནི་དེ་ཉིད་ཡིན་ལ། སེམས་ཅན་ཐམས་ཅད་རེངས་པ་དང་། རྨུགས་པ་
ནི་མངོན་སྤྱོད་ཀྱི་ལས་ཡིན་ཞིང་། ཡང་རེངས་པའི་ཤུགས་ལ་དབང་དུ་བྱ་བའང་
བསྡུའོ། །གཞན་སྲུང་འཁོར་དང༌། སྦྱིན་སྲེག་དང༌། གཏོར་མ་གསུམ་ནི་ལྷ་
དང་སྔགས་ཀྱི་གཞུང་དག་ཉིད་ཀྱི་ཤུགས་ལ་སྔགས་བྲིས་པའི་སྲུང་འཁོར་དང་། ལྷ་
545-

ས་སྐྱ་བཀའ་འབུམ། ཟུར་རྒྱན་གླེགས་བམ་བཞི་པ།
མཆོད་པའི་སྦྱིན་སྲེག་དང༌། གཏོར་མའང་བསྟན་པར་ཤེས་པར་བྱའོ། །བུམ་པའི་
ཆོ་ག་ནི། ནོར་བུ་ཡུངས་ཀར་དཱུར་བ་ལ་སོགས་པ་ཉིད་དོ། །སྡིག་པ་ཐམས་ཅད་
བྱང་བྱས་ནས། །ལ་སོགས་པ་ནི་ཐམས་ཅད་ཀྱི་ཐུན་མོང་དུ་ཆོ་ག་གཉིས་ཉམས་སུ་
བླངས་པའི་ཕན་ཡོན་ནོ། །དཔལ་རྡོ་རྗེ་རྣམ་པར་འཇོམས་པའི་རྒྱུད་ཀྱི་དོན་ཉམས་
སུ་བླང་བའི་རིམ་པ། རྣལ་འབྱོར་གྱི་དབང་ཕྱུག་ཆེན་པོ་མཐུ་སྟོབས་དབང་ཕྱུག་
གི་མན་ངག་ཐུན་མོང་མ་ཡིན་པ། བླ་མའི་གསུང་ལས་ཇི་ལྟར་རྙེད་པ་བཞིན་དུ།
བླ་མ་བྱང་ཆུབ་སེམས་དཔའ་ཆེན་པོའི་བཀས་བསྐུལ་ནས། ཤཱཀྱའི་དགེ་བསྙེན་ཐེག་
པ་མཆོག་གི་བརྟུལ་ཞུགས་འཛིན་པའི་རྣལ་འབྱོར་པ་རིག་འཛིན་གྲགས་ཀྱིས་ལེགས་
པར་བྲིས་པའོ། །དགེའོ། །
-546-